ཞིང་། གཡོན་པས་རུས་ཕྲེང་འཕྱར་ཐབས་སུ་འཛིན་པ། དར་ནག་གི་ན་བཟའ་ཅན་མི་མགོའི་ཕྲེང་བ་དང་སྦྲུལ་གྱིས་བརྒྱན་པ། འཁོར་འཆི་བདག་ནག་པོ་རང་དང་འདྲ་བ་བརྒྱད་ཀྱིས་བསྐོར་བ། གཉིས་ཀའི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ། ཐུགས་ཀའི་ཧཱུྃ་ལས་འོད་ཟེར་འཕྲོས་པས་རང་བཞིན་གྱིས་གནས་ནས་དཀར་མོ་ཉི་ཟླ་དང་བདུད་ཀྱི་རྒྱལ་པོ་འཁོར་དང་བཅས་པ་བཛྲ་ས་མཱ་ཛཿ བྷྱོཿ ཆེ་བའི་ཆེ་མཆོག་གསང་བའི་གཟུགས། །ཐིག་ལེ་སྦྱོར་བའི་ཡུམ་གཅིག་མ། །དཀར་མོ་ཉི་ཟླའི་ཐོད་ཕྲེང་ཅན། །སྲོག་བདག་བདུད་ཀྱི་རྒྱལ་པོ་ཡང་། །གནས་འདི་ཉིད་དུ་གཤེགས་སུ་གསོལ། །ཨོཾ་ཨེ་ཧྱེ་ཧི་ས་མཱ་ཛཿ ཛཿཧཱུྃ་བཾ་ཧོཿ པདྨ་ཀ་མ་ལ་སཏྭཾ། ཨོཾ་ཨ་བྷི་ཥིཉྩ་ཏུ་མཾ། ཞེས་གསོལ་བ་བཏབ་པས་ནམ་མཁར་བཞུགས་པའི་སངས་རྒྱས་རྣམས་ཀྱིས། ཨོཾ་བཛྲི་བྷ་ཝ་ཨ་བྷི་ཥིཉྩ་ཧཱུྃ། ཞེས་གསུང་ཞིང་། དབང་བསྐུར་སྐུ་གང་དྲི་མ་དག་ཆུ་ལྷག་མ་ཡར་ལུད་པ་ལས། རྡོ་རྗེ་སེམས་དཔའ་རེ་རེས་དབུ་བརྒྱན། དེ་ནས་རྡོ་རྗེ་རྩེ་ལྔ་པའི་ཕྱག་རྒྱ་བཅས་ལ། བཛྲ་ས་མཱ་ཡ་སཏྭཾ། བཛྲ་ས་མ་ཡ་ཧོཿ དཀར་མོ་ཉི་ཟླ་དང་བདུད་རྒྱལ་ཐོད་པའི་ཕྲེང་བ་ཅན་འཁོར་དང་བཅས་པ་ཁྱེད་རྣམས་མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ་རྩ་བ་དང་བརྒྱུད་པར་བཅས་པའི་བླ་མ་དམ་པ་རྣམས་དང་། རྡོ་རྗེ་ཕུར་པའི་ལྷ་ཚོགས་རྣམས་ཀྱི་བཀའ་དང་དམ་ལས་མ་འདའ་བར་དམ་ཚིག་སྲུངས། བསྟན་པ་སྐྱོངས། དཀོན་མཆོག་གི་དབུ་འཕང་བསྟོད། དགེ་འདུན་གྱི་སྡེ་སྐྱོངས། ཁྱད་པར་དུ་ཡང་སངས་རྒྱས་ཀྱི་བསྟན་པ་དང་། བསྟན་པ་འཛིན་པ་རྣམས་དང་། རྣལ་འབྱོར་པ་བདག་ཅག་འཁོར་དང་བཅས་པ་རྣམས་ལ་གནོད་ཅིང་འཚེ་བར་བྱེད་པའི་དགྲ་བགེགས་ལོག་པར་འདྲེན་པའི་ཚོགས་ཐམས་ཅད་ཚར་གཅོད་པ་དང་། བསམ་སྦྱོར་ཆོས་མཐུན་ཡིད་བཞིན་དུ་འགྲུབ་པར་མཛད་དུ་གསོལ། རྡོ་རྗེ་ཐལ་མོ་ཁ་གྱེན་དུ་ཕྱེ་ལ། ཨོཾ་བཛྲ་ཤཱིནྟཾ་པདྨ་ཀུརྟིཾ་བྷྱོཿ ཨོཾ་སརྦ་མ་ར་ཀྲྀཥྞ་ཀཱ་པཱ་ལ་མཱ་ལ་དྷ་ར་ས་པ་རི་ཝཱ་རཱ་ཨི་དཾ་བྷ་ལིཾ་བྷུཉྫ་ཁ་ཁ་ཁཱ་ཧི་ཁཱ་ཧི། སརྦ་ཤ་ཏྲུཾ་བིགྷྣན་མཱ་ར་ཡ་ཧཱུྃ་ཕཊ། ཅེས་པ་གསུམ་མམ་ལྔས་གཏོར་མ་ཕུལ། ཨོཾ་ཨརྒྷཾ་ནས་ཤཔྟ་ཨཱཿཧཱུྃ་གི་བར་དང་། ཨོཾ་ཨཱཿཧཱུྃ་ཤཱིནྟཾ་ཀུ་རུ། པུཥྚིཾ་ཝ་ཤཾ་ཀུ་རུ། དཀར་མོ་ཉི་ཟླ་དང་བདུད་རྒྱལ་ཐོད་པའི་ཕྲེང་བ་ཅན་འཁོར་དང་བཅས་པ་རྣམས་ཀྱི་ཞལ་དུ་མཆོད་པ་དམ་པ་འབུལ་ལོ། །སངས་རྒྱས་ཀྱི་བསྟན་པ་དར་བ་དང་། བླ་མ་དམ་པ་རྣམས་ཀྱི་སྐུ་ཚེ་དང་། མཛད་ཕྲིན་གྱི་བར་ཆད་ཐམས་ཅད་ཞི་བ་དང་། བདག་ཅག་འཁོར་དང་བཅས་པ་རྣམས་ཀྱི་བསམ་དོན་ཆོས་ལྡན་ཡིད་བཞིན་དུ་འགྲུབ་པར་མཛད་དུ་གསོལ། ཞེས་བརྗོད་ལ། དེ་ནས་ཕུར་སྲུང་དམ་ཅན་བཅུ་གཉིས་ཀྱི་གཏོར་མ་ལ་ཨོཾ་ཨཱཿཧཱུྃ་ཧ་ཧོ་ཧྲཱིཿ ལན་གསུམ་གྱིས་བྱིན་རླབས་དྲན་པར་བྱས་ནས་གོང་བཞིན་ཕུར་སྲུང་ལ་གཏོར་བསྔོ་བྱ། བསྟོད་པའི་སྐབས་སུ། དཔལ་ལྡན་དཀར་མོ་ཉི་ཟླ་ནི། །དར་དཀར་འཇོལ་བེར་སྐུ་ལ་གསོལ། །རི་རབ་གླིང་བཞི་ཕྱག་ན་བསྣམས། །སྐྱེ་འགྲོ་གསོ་མཛད་ཁྱེད་ལ་བསྟོད། །དཔལ་ཆེན་བཀའ་ཡི་ཕོ་ཉ་ནི། །རླུང་གི་ཤུགས་ཅན་བདུད་རྟའི་སྟེང་། །མདོག་ནག་རུ་མཚོན་ཐོད་ཕྲེང་ཅན། །བདུད་རྒྱལ་མགོན་པོ་ཁྱེད་ལ་བསྟོད། །འཕྲིན་བཅོལ་བྱེད་ན། དཀར་མོ་བདུད་རྒྱལ་བསྟོད་པའི་མཐུས་སོགས་རིགས་འགྲེ་སྦྱར། ཡང་ན་དཀར་བདུད་ཕུར་སྲུང་ལ། བྷྱོཿ དཔལ་ལྡན་དཀར་མོ་ཆེན་མོ་ནི། །སྔོན་ཚེ་ཆེ་མཆོག་ཧེ་རུ་ཀའི། །སྤྱན་སྔར་ཁས་བླངས་དེ་བཞིན་དུ། །བདུད་དང་མུ་སྟེགས་འདུལ་བ་དང་། །དགྲ་བགེགས་མ་ལུས་སྒྲོལ་བ་དང་། །སྒྲུབ་པོ་འཁོར་བཅས་བསྲུང་བ་དང་། །བསམ་པའི་དོན་རྣམས་སྒྲུབ་པ་དང་། །བཅོལ་པའི་ཕྲིན་ལས་འགྲུབ་པར་མཛོད། །ཧཱུྃ། སྔོན་ཚེ་བདུད་ཀུན་གྱི་ནི་བདག་པོ་ཆེ། །ཤིན་ཏུ་མི་བཟད་རྡོ་རྗེ་ཁྲག་འཐུང་གི །སྤྱན་སྔར་དམ་བཅས་བདུད་རྒྱལ་ཐོད་ཕྲེང་ཅན། །མཐུ་རྩལ་རྨད་བྱུང་ནག་པོ་ཆེ་ལ་བསྟོད། །ཧཱུྃ། སློབ་དཔོན་ཆེན་པོ་པདྨ་འབྱུང་གནས་ཀྱི། །སྤྱན་སྔར་ཕུར་པའི་སྲུང་མར་ཞལ་བཞེས་པའི། །བདག་ཉིད་ཆེན་པོ་ཤྭ་ན་བསེ་མོའི་ཚོགས། །དཔལ་གྱི་ཕོ་ཉ་མཐུ་རྩལ་རྫུ་འཕྲུལ་ཅན། །དམ་ཅན་མ་མོ་སྡེ་གསུམ་མཆེད་བཅུ་གཉིས། །རྣམ་ལྔ་རྒྱན་གྱི་གཏོར་མ་འདི་བཞེས་ལ། །མ་སྲིང་མཛའ་མོའི་ཚུལ་གྱིས་གྲོགས་མཛོད་ཅིག །ཐུགས་དམ་རྗེས་དགོངས་བཅོལ་པའི་ཕྲིན་ལས་མཛོད། །ཞེས་པའི་བར་རམ། ཡང་ན་ཁོ་བོས་བྱས་པའི་དཔལ་འབར་ལྷའི་རྔ་སྒྲ་ལྟར་བྱས་ལ་ཡེ་ཤེས་ལྡན་སོགས་མཇུག་ཆོག་བྱ་ཞིང་། བརྟན་བཞུགས་གཤེགས་གསོལ་སྐབས་སུ་གང་བབས་བྱའོ། །གལ་ཏེ་བསྐང་བ་བྱ་བར་འདོད་ན། དཀར་བདུད་ཀྱི་བསྐང་བ་རྒྱས་བསྡུས་ནི་གཞན་ནས་འབྱུང་། ཕུར་སྲུང་བསྐང་བ་གཏོར་མ་མཆོད་པ་ནི་དེ་ཀས་འཐུས། སྤྱན་གཟིགས་ཆང་ཕུད་སོགས་ཅི་འབྱོར་བཤམས་ལ། སྤྱན་འདྲེན་ནི་གུ་གུལ་ཤ་ཆེན་སོགས་ཀྱི་དུད་པ་སྦྱར། རྔ་རོལ་རྐང་གླིང་གདུང་བའི་དབྱངས་དང་བཅས་པས། ཧཱུྃ་བྷྱོཿ བསྐལ་བཟང་རྒྱལ་བ་བཞི་པ་ཤཱཀ་ཐུབ་ཀྱི། །བསྟན་པ་འདི་ལ་རྡོ་རྗེ་ཐེག་པ་བྱོན། །ཉེ་ལམ་སྨིན་གྲོལ་ཟབ་མོའི་ཡང་སྙིང་མཆོག །རྡོ་རྗེ་ཕུར་པའི་བཀའ་སྲུང་བདག་ཉིད་བཞི། །ཤྭ་ན་མཆེད་བཞི་བསེ་མོ་མཆེད་བཞི་རྣམས། །སོ་སོའི་བཀའ་འཁོར་སྤྲུལ་པ་ཡང་སྤྲུལ་ཚོགས། །སྔོན་དུས་གདུག་ཅན་རུ་ཏྲ་བསྒྲལ་དུས་དང་། །པདྨའི་སྤྱན་སྔར་དམ་བཅས་རྗེས་དྲན་གཤེགས། །བདག་ཅག་དཔལ་ཆེན་རྡོ་རྗེ་གཞོན་ནུ་ཡི། །སྐུ་གསུང་ཐུགས་ཀྱི་དཔའ་གདེང་བསྐྱེད་ནས་སུ། །ཐུབ་བསྟན་སྤེལ་ཞིང་གདུལ་བྱ་རྗེས་འཛིན་སོགས། །ཡང་དག་ལམ་ཞུགས་བར་ཆད་བསྲུང་ཕྱིར་གཤེགས། །སྔོན་ཚེ་དཔལ་ཆེན་བཀའ་བསྒོས་དམ་ཚིག་དང་། །སྲོག་སྙིང་ཕུལ་ནས་ཇི་ལྟར་ཞལ་བཞེས་ལྟར། །ད་ལྟ་རིག་འཛིན་སྒྲུབ་མཆོག་བདག་བསྐུལ་ན། །མ་ཐོགས་རིངས་པའི་ཚུལ་གྱིས་གནས་འདིར་གཤེགས། །ཞེས་དང་རོལ་མོའི་བར་ལ་གཏོར་བསྔོར་བཤད་པའི་སྤྱན་འདྲེན་སྔགས་བརྗོད། རང་བཞིན་དག་པ་འབར་བའི་ཕོ་བྲང་དུ། །རང་ཉིད་དཔལ་ཆེན་རྡོ་རྗེ་གཞོན་ནུའི་དྲུང་། །སོ་སོའི་གདན་བཞུགས་སྨན་རཀ་གཏོར་ཚོགས་རྣམས། །བཞེས་ནས་ཇི་ལྟར་བསྒོ་བའི་ལས་མཛོད་ཅིག །ཞེས་དང་། གཏོར་བསྔོ་ལྟར་འབུལ་སྔགས་སྨན་རཀ་ཕུལ་ལ་འདོད་གསོལ་བྱ། ཧཱུྃ་བྷྱོཿ མ་དག་སྣོད་བཅུད་རྣམ་རོལ་ཇི་སྙེད་པ། །དག་པ་ཕྱི་ནང་གསང་བའི་མཆོད་པའི་སྤྲིན། །དམ་ཅན་རྒྱ་མཚོ་དགེས་པའི་རང་བཞིན་ཏེ། །དངོས་འབྱོར་ཡིད་སྤྲུལ་འབུལ་གྱིས་དགྱེས་སྐོང་མཛོད། །གཙང་ཞིམ་མཆོད་ཡོན་རྣམ་བཀྲའི་མེ་ཏོག་འཁྲིགས། །སྤོས་དང་ཡིད་ཚིམ་སྣང་གསལ་མུན་པའི་སྒྲ། །སིམ་སྟེར་དྲི་དང་བཅུད་ལྡན་བཟའ་བཅའ་བཏུང་། །སྙན་འཇེབས་ང་རོ་ལ་སོགས་ཕྱི་མཆོད་ཀྱིས། །དམ་ཅན་བདག་ཉིད་མཆེད་བཞིའི་ཐུགས་དམ་བསྐང་། །རྣོ་མྱུར་ཤྭ་ན་མཆེད་བཞིའི་ཐུགས་དམ་བསྐང་། །ཀུན་ཁྱབ་བསེ་མོ་མཆེད་བཞིའི
༞
།འཁོར་བཅས་ཐུགས་དམ་སྐོང་ལ་ཕྲིན་ལས་མཛོད། །ཧཱུྃ་བྷྱོཿ རབ་དཀར་དཔའ་བོ་དཔའ་མོའི་ཀ་པཱ་ལ། །ཚད་ལྡན་སྣོད་མཆོག་ཐབས་ཤེས་མཚོན་པའི་ནང་། །སྨན་ཕུད་ཛ་གད་བཏུང་བ་རྒྱ་མཚོར་འཁྱིལ། །རཀྟ་རྦ་ཀློང་འཁྲུགས་སོགས་ནང་མཆོད་ཀྱིས། །དམ་ཅན་བདག་ཉིད༞ །རྣོ་མྱུར་ཤྭ་ན༞ །ཀུན་ཁྱབ་བསེ་མོ༞ །འཁོར་བཅས་ཐུགས་དམ༞ །ཧཱུྃ་བྷྱོཿ དགྲ་བགེགས་ཐོད་པ་ཡངས་ཤིང་རྒྱ་ཆེ་བར། །ལྕགས་ཀྱུ་སྒྲོན་མེ་ཡེ་ཤེས་ལྔ་ཡི་དངོས། །ཤ་ཁྲག་རུས་པའི་གཏོར་མ་རྒྱན་ལྡན་འདི། །ཏིང་འཛིན་སྔགས་རྒྱས་སྤེལ་སོགས་གསང་མཆོད་ཀྱིས། །དམ་ཅན་བདག་ཉིད༞ །རྣོ་མྱུར་ཤྭ་ན༞ །ཀུན་ཁྱབ་བསེ་མོ༞ །འཁོར་བཅས་ཐུགས་དམ༞ །ཧཱུྃ་བྷྱོཿ ཕྱག་རྒྱ་ལྔ་དང་བསེ་བྱང་ཕུར་རལ་བརྒྱན། །དར་ནག་སྒྲོ་ཐུལ་རེ་ལྡེ་ཟ་འོག་བེར། །ཞིང་གླང་སྟག་ཤམ་རྒྱན་གོས་སྣ་ཚོགས་པ། །རང་རང་རུས་པའི་རྒྱན་གོས་མཆོད་སྤྲིན་གྱིས། །དམ་ཅན་བདག་ཉིད༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ མེ་ལོང་གསེར་པར་བནྡྷ་ཁྲམ་བཾ་དང་། །ཞིང་ཆུང་ལྕགས་ཀྱུ་རྡོ་རྗེ་དབྱུག་ཏོ་འབར། །ལྕགས་ཀྱུ་ཞགས་སྒྲོག་དྲིལ་བུ་ཕུར་བུ་སོགས། །ཕྲིན་ལས་ཉེར་སྒྲུབ་ཕྱག་མཚན་དུ་མ་ཡིས། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ བྷ་གའི་ཀློང་དང་ཐོད་མཁར་དུར་ཁྲོད་ཡུལ། །མར་ཁུ་ཞག་ཁྲག་འོ་མའི་མཚོ་ཆེན་སོགས། །ཐུགས་དམ་དབང་གིས་བཞུགས་གནས་སྣ་ཚོགས་པར། །མཁོ་དགུའི་སྤྱད་ལྡན་དམ་ཅན་ཕོ་བྲང་གིས། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ དྲེལ་རྟ་ཤ་ཡུ་ཆུ་གླང་རྔ་མོ་ཆེ། །ཁྱི་འཕར་ཝ་སྤྱང་གཅན་གཟན་གདུག་པ་ཅན། །གཡུ་འབྲུག་ཆུ་སྲིན་གློག་དམར་ཀླུ་ར་སྔོ། །ནག་སེར་དམར་ལྗང་རྟ་སོགས་ཞོན་འགྲོས་ཀྱིས། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ ཁུ་བ་ཕྱེ་མར་ལ་སོགས་གཡོས་སྦྱར་ཟས། །ལོ་འབྲས་ལ་སོགས་ཟ་ཞིང་སྨན་སྣའི་བཅུད། །སྲོག་ཆགས་སྣ་ཚོགས་བསད་པའི་ཤ་རུས་སྤུངས། །ཁྲག་ཆང་བཏུང་བ་ཞོ་སོགས་ལྡག་མྱང་གིས། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ གཡང་གཞི་ཁྲག་འཛག་རྒྱུ་མ་གློ་སྙིང་གིས། །ནམ་མཁའ་བར་སྣང་སྤྲིན་ཕུང་ལྟར་གཏིབས་ཤིང་། །རོ་དུམ་ཐོད་ཚལ་ཤ་རུས་ས་གཞི་གང་། །ཀླད་ཁྲག་ཚིལ་སོགས་དྲི་དུད་འཇིགས་རུང་གིས། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ གོ་ཁྲབ་མཚོན་ཆས་བདུད་འཇོམས་རྣལ་འབྱོར་སྐྱོང་། །སེང་གླང་སྟག་ལྤགས་ཤུན་པས་གཟི་བརྗིད་བསྐྱེད། །གོས་དར་ཡིད་འོང་རིན་ཆེན་དོ་ཤལ་མཛེས། །མཁའ་འགྲོ་རང་བཞིན་འདུ་བའི་སྤྱན་གཟིགས་ཀྱིས། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ ཁྱུང་སོགས་དྲི་ཞོན་ལམ་ནས་ཐོགས་མེད་རྒྱུ། །སེང་སོགས་མི་འཇིགས་གཅན་གཟན་ངར་སྒྲ་འབྱིན། །འབྲོང་སོགས་རི་དྭགས་དུ་མ་བག་ཕེབས་ཤིང་། །རྟ་སོགས་ལྷ་མིའི་ཞོན་པ་དུད་འགྲོའི་ཚོགས། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ ནོར་བུ་གསེར་དངུལ་ནོར་སྣ་རི་བོར་འགྲན། །ནས་འབྲས་འབྲུ་རིགས་དབྱིག་ལྡན་རྡུལ་རྙེད་བཞིན། །མཐོ་རིས་ཡོ་བྱད་མཁོ་དགུས་སྟོང་གསུམ་གང་། །དཔལ་འབྱོར་ནམ་མཁའ་མཛོད་ཀྱི་ཁ་ཕྱེ་བའི། །དམ་ཅན༞ །རྣོ་མྱུར༞ །ཀུན་ཁྱབ༞ །འཁོར་བཅས༞ །ཧཱུྃ་བྷྱོཿ མདོར་ན་དམ་ཅན་མཁའ་འགྲོ་ཀུན་དགྱེས་པའི། །ཐུན་མོང་ཕུལ་བྱུང་མཆོད་གཏོར་གསང་རྒྱུད་ལས། །ཇི་སྐད་གསུང་རྣམས་ཀུན་བཟང་རྣམ་འཕྲུལ་བཞིན། །ཕྱོགས་དུས་ཀུན་ཏུ་རྒྱུན་ཆད་མེད་པ་ཡིས། །དམ་ཅན་བདག་ཉིད་མཆེད་བཞིའི་ཐུགས་དམ་བསྐང་། །རྣོ་མྱུར་ཤྭ་ན་མཆེད་བཞིའི་ཐུགས་དམ་བསྐང་། །ཀུན་ཁྱབ་བསེ་མོ་མཆེད་བཞིའི་ཐུགས་དམ་བསྐང་། །འཁོར་བཅས་ཐུགས་དམ་སྐོང་ལ་ཕྲིན་ལས་མཛོད། །ཧཱུྃ་བྷྱོཿ བདག་ཅག་ལས་ཉོན་བག་མེད་སྙོམས་ལས་ཀྱིས། །སོ་ཐར་བྱང་སེམས་རིག་འཛིན་སྡོམ་དང་འགལ། །ཁྱད་པར་བསྟན་སྲུང་དམ་ཚིག་ལས་འདས་ཀུན། །མི་འཆབ་མི་སྦེད་ནོངས་བཤགས་ཀྱིས་དག་ཤོག །ཕྲིན་ལས་དུས་ལ་བབས་པའི་གསོལ་འདེབས་ནི། །སྙིགས་དུས་བསྟན་པ་འཇིག་ཉེ་འདི་སྲུངས་ཤིག །བསྟན་འཛིན་སྐྱོང་ཞིང་འཇིག་རྟེན་བདེ་བ་དང་། །བདག་གི་རེ་སྨོན་ཀུན་ཀྱང་མྱུར་འགྲུབ་ཤོག །ཁྱད་པར་བསྟན་དང་བདག་ལ་འཚེ་བྱེད་པའི། །སྔོན་ལས་འཕྲལ་རྐྱེན་དམ་ཉམས་དགྲ་བགེགས་ཀུན། །ད་ལྟ་ཚར་ཆོད་འགལ་རྐྱེན་བར་གཅོད་བཟློག །མཐུན་རྐྱེན་གྲུབ་གཉིས་ལྷུན་གྱིས་འགྲུབ་པར་མཛོད། །རྣམ་གསུམ་རིག་འཛིན་བརྒྱུད་པ་རྨད་བྱུང་ཞིང་། །དཔལ་ཆེན་ཡི་དམ་ལྷ་ཚོགས་དངོས་གྲུབ་མྱུར། །མཐུ་སྟོབས་ཐོགས་མེད་བསྟན་སྲུང་ཕྲིན་ལས་ཅན། །བདེན་པ་དེ་ཡིས་བཀྲ་ཤིས་ཆར་ལྟར་ཕོབ།། །།
ཅེས་རྗེ་བཙུན་ས་སྐྱ་པའི་ཡབ་ཆོས་ཡང་ཕུར་སྲུང་མར་གཏོར་བསྔོ་བསྐང་བཤགས་སོགས་ཡོད་པ་ཞིག་དགོས་ཞེས་ས་སྐྱ་པ་འདུ་ཤེས་གསུམ་པ་ངག་དབང་ཀུན་དགའ་བློ་གྲོས་ལ་ཆོས་གྲྭ་ཆེན་པོ་གོང་དཀར་རྡོ་རྗེ་གདན་པའི་ཉེ